אטאל ביהארי ואג'פאיי

אטאל ביהארי ואג'פאיי (בהינדית: अटल बिहारी वाजपेयी; 25 בדצמבר 1924 - 16 באוגוסט 2018) היה פוליטיקאי הודי שכיהן כראש ממשלת הודו העשירי, תחילה לתקופה של 13 ימים במאי 1996, ושוב ממרץ 1998 עד מאי 2004. היה חבר במפלגת העם ההודית, והיה ראש הממשלה ההודי הראשון שלא היה חבר מפלגת הקונגרס שכיהן תקופת כהונה מלאה בת חמש שנים.

ביוגרפיה 
ואג'פאיי נולד ב-24 בדצמבר 1924 בגוואליור במדינת גוואליור  בהודו הבריטית למשפחה ברהמנית.

הוא מת ב-16 באוגוסט 2018 בשל מחלה הקשורה לגיל.

קריירה פוליטית 
ואג'פאיי נבחר לראושנה ללוק סבהה ב-1957. הוא היה חבר הפרלמנט ההודי במשך יותר מחמישה עשורים, לאחר שנבחר ללוק סבהה, הבית התחתון, עשר פעמים, ופעמיים לרג'יה סבהה, הבית העליון. הוא שימש כחבר הפרלמנט עבור לאקנאו עד 2009, כאשר פרש מפעילות פוליטית בשל בעיות בריאותיות. ואג'פאיי היה בין המייסדים של מפלגת בהאראטיה גא'נה סאנה ושימש כנשיאה בשנים 1968–1972.

ואג'פאיי היה בין מנהיגי האופוזיציה שנעצרו במהלך מצב החירום בהודו, ושהה במאסר מיוני 1975 ועד מרץ 1977.

המפלגה התמזגה עם כמה מפלגות אחרות כדי להקים את מפלגת ג'אנטה, אשר זכתה בבחירות הכלליות של 1977. ואג'פאיי מונה לשר החוץ בממשלתו של ראש הממשלה מורארג'י דסאי. הוא התפטר ב-1979, והברית הפוליטית התמוטטה זמן קצר לאחר מכן. כאשר הוקמה בהאראטיה ג'נאטה ב-1980 על ידי חברים לשעבר של בהאראטיה גא'נה סאנה שימש כנשיא הראשון שלה.

ראש ממשלת הודו 
לקראת הבחירות ללוק סבהה ב-1996, נבחר ואג'פאיי למועמד מפלגת העם ההודית לראשות ממשלת הודו. לאחר הבחירות, בהן הייתה המפלגה למפלגה הגדולה בלוק סבהה, השביע נשיא הודו שנקר דיאל שרמה את ואג'פאיי כראש ממשלה ב-16 במאי 1996, והוטל עליו לקבל את אימון הלוק סבהה בתוך שבועיים, עדה-31 במאי. ב-28 במאי הגיש ואג'פאיי, שכשל בנסיונו לגבש קואליציה את התפטרותו מהתפקיד, אך המשיך לכהן בתפקיד במשך שלושה ימים נוספים, עד להשבעת ה. ד. דווה גאודה ב-1 ביוני 1996.

לאחר הבחירות ב-1998 שוב הייתה מפלגת העם ההודית המפלגה הדולה בלוק סבהה, והפעם עלה בידי ואג'פאיי לגבש קואליציה והוא הושבע כראש ממשלת הודו ב-19 במרץ. בתחילת כהונתו הוא היה גם שר החוץ, עד שבדצמבר 1998 מונה לתפקיד זה את ג'סוואנט סינג. בתקופת כהונתו כראש ממשלה, ביצעה הודו את הניסוי הגרעיני פוקרהן II ב-1998. ואג'פאיי אשר ביקש לשפר את היחסים הדיפלומטיים עם פקיסטן, נסע ללאהור באוטובוס כדי להיפגש עם ראש הממשלה נוואז שריף.

באפריל 1999 משכה אחת מהמפלגות התומכות בקואליציה של ואג'פאיי את תמיכתה, גורמת לממשלת ואג'פאיי להפסיד בהצעת א-אימון 269-270, וואג'פאיי התפטר אך המשיך לכהן כראש ממשלת מעבר. והוכרז על בחירות שנערכו בספטמבר ואוקטובר 1999.

בין ההכרזה על הבחירות וקיומם, פרצה מלחמת קרגיל עם פקיסטן, בה השתלטו כוחות פרו-פקיסטניים וכוחות מוסווים על עמדות צבא הודו בקרחון סיאצ'ן במהלך החורף של 1998-1999, וצבא הודו, לו נודע על כיבושן ב-3 במאי 1999 כבש מחדש את הקרחון במאי עד יולי 1999.

בבחירות זכתה מפלגת העם ההודית לניצחון מוחץ, וואג'פאיי הקים ממשלה יציבה ללא צורך בקואליציה. 

הלוק סבהה מילא את ימיו ב-2004, ובבחירות שנערכו הובסה מפלגת העם ההודית ומאנמוהאן סינג הושבע לראש ממשלה תחתיו ב-19 במאי 2004.

פרסים והוקרה 
ב-1994 קיבל ואג'פאיי את עיטור הפרלמנטר המצטיין של הודו.

הוא קיבל את הכבוד האזרחי הגבוה ביותר בהודו, בהרט רטנה, על ידי נשיא הודו, פראנרב מוקהרג'י בשנת 2015. ממשלת נרנדרה מודי הכריזה בשנת 2014 כי יום ההולדת ואג'פאיי יוגדר כיום הממשל הטוב.

על שם ואג'פאיי נקראה מנהרה מתחת למעבר רוטאנג שיזם את חפירתה ב-2000.

קישורים חיצוניים

הערות שוליים

ראשי ממשלת הודו
מקבלי עיטור בהרט רטנה
משוררים הודים
עיתונאים הודים
הודים שהופיעו ברשימת טיים 100
הודים שנולדו ב-1924
נפטרים ב-2018
חברי הלוק סבהה
חברי הרג'יה סבהה
שרי החוץ של הודו